
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН АДВОКАТ ПАЛАТИ ҪУМӖНЧИ
КВАЛИФИКАЦИ КОМИССИЙӖН ЧЛЕНӖСЕНЕ –
ЧӐВАШ РЕСПУБЛИКИН ПАТШАЛӐХ КАНАШӖН 
ПРЕДСТАВИТЕЛӖСЕНЕ СУЙЛАМАЛЛИ ЙӖРКЕ ҪИНЧЕН"
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи чӳк уйӑхӗн 17-мӗшӗнче
йышӑннӑ

1 статья
Чӑваш Республикин "Чӑваш Республикин Адвокат палати ҫумӗнчи квалификаци комиссийӗн членӗсене – Чӑваш Республикин Патшалӑх Канашӗн представителӗсене суйламалли йӗрке ҫинчен" 2002 ҫулхи раштав уйӑхӗн 31-мӗшӗнчи 31 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 53 №; 2009, 80 №; Чӑваш Республикин Саккунӗсен пуххи, 2013, 7 №) ҫакӑн пек улшӑнусем кӗртес:
1) ятне ҫакӑн пек ҫырса хурас:
"ЧӐВАШ РЕСПУБЛИКИН 
АДВОКАТ ПАЛАТИН КВАЛИФИКАЦИ КОМИССИЙӖН ЧЛЕНӖСЕНЕ – ЧӐВАШ РЕСПУБЛИКИН ПАТШАЛӐХ КАНАШӖН ПРЕДСТАВИТЕЛӖСЕНЕ СУЙЛАМАЛЛИ ЙӖРКЕ ҪИНЧЕН";
2) кӳртӗмре "Чӑваш Республикин Адвокат палати ҫумӗнчи" сӑмахсене "Чӑваш Республикин Адвокат палатин" сӑмахсемпе улӑштарас;
3) 1 статьяра:
а) ятӗнче, пӗрремӗш абзацра "Чӑваш Республикин Адвокат палати ҫумӗнчи" сӑмахсене "Чӑваш Республикин Адвокат палатин" сӑмахсемпе улӑштарас;
ӑ) иккӗмӗш абзацра "Федераци саккунӗпе" сӑмахсем хыҫҫӑн "2002 ҫулхи ҫу уйӑхӗн 31-мӗшӗнчи 63-ФЗ №-лӗ" сӑмахсем хушса хурас, "Чӑваш Республикин Адвокат палати ҫумӗнчи квалификаци комиссийӗн" сӑмахсене "Чӑваш Республикин Адвокат палатин квалификаци комиссийӗн (малалла – квалификаци комиссийӗ)" сӑмахсемпе улӑштарас;
4) 2 статьяра:
а) 2-мӗш пунктӑн виҫҫӗмӗш тата тӑваттӑмӗш абзацӗсене ҫакӑн пек ҫырса хурас:
"саккунлӑ майпа вӑя кӗнӗ суд йышӑнӑвӗ тӑрӑх хавшак ӑс-хакӑллӑ тесе йышӑннӑ е кӑштах хавшак ӑс-хакӑллӑ ҫынсем;
алкоголизмран, наркоманирен, токсикоманирен, психика пӑсӑлнин вӑрӑма пыракан тата вӑрах вӑхӑта тӑсӑлакан чирӗсенчен сыватнине пула наркологи е психоневрологи диспансерӗнче учетра тӑракан ҫынсем;";
ӑ) 3-мӗш пунктра "Чӑваш Республикин Адвокат палати ҫумӗнчи" сӑмахсене кӑларса пӑрахас;
5) 3 статьяра:
а) 1-мӗш пунктра "Чӑваш Республикин Адвокат палати ҫумӗнчи" сӑмахсене кӑларса пӑрахас, "массӑллӑ информаци хатӗрӗсенче пичетлет" сӑмахсене "Республика" республика хаҫатӗнче пичетлет е Чӑваш Республикин Патшалӑх Канашӗн "Интернет" информаципе телекоммуникаци сетӗнчи официаллӑ сайтне (малалла – Патшалӑх Канашӗн официаллӑ сайчӗ) вырнаҫтарать" сӑмахсемпе улӑштарас;
ӑ) 2-мӗш пункта ҫакӑн пек ҫырса хурас:
"2. Раҫҫей Федерацийӗн ҫак Саккунӑн 2 статйинче палӑртнӑ требованисене тивӗҫтерекен гражданинӗ Чӑваш Республикин Патшалӑх Канашне ыйтупа тухма пултарать, ҫак документсене тӑратать:
Патшалӑх Канашӗн представительне суйланас тӗллевпе унӑн кандидатурине пӑхса тухмалли ҫинчен ҫырнӑ заявлени, унта гражданин хушаматне, ятне, ашшӗ ятне (пур пулсан), ҫуралнӑ кунне, пурӑнакан вырӑн адресне, ҫыхӑнмалли телефон номерне кӑтартаҫҫӗ;
анкета, унта кандидат ҫинчен биографи сведенийӗсем, 4 x 6 тӗслӗ сӑн ӳкерчӗк пулмалла, ҫак Саккунӑн 2 статйипе килӗшӳллӗн сӑлтавсене кӑтартмалла;
Раҫҫей Федерацийӗн гражданинӗн паспорчӗн копийӗ (ҫыннӑн ятне-шывне палӑртакан ытти документ копийӗ);
право енӗпе аслӑ пӗлӳ илни, ҫавӑн пекех кандидатӑн кӑмӑлне кура – ытти енӗпе аслӑ пӗлӳ, професси енӗпе хушма пӗлӳ илни, квалификацие ӳстерни, чин класне, квалификаци разрядне, ӑслӑлӑх степеньне, ӑслӑлӑх ятне пани, патшалӑх наградисемпе тата хисеплӗ ят парса чыслани ҫинчен калакан сведенисене ҫирӗплетекен документсен копийӗсем;
ӗҫ-хӗл ҫинчен Раҫҫей Федерацийӗн саккунӗсемпе палӑртнӑ йӗркепе ҫырнӑ сведенисем тата (е) ӗҫ кӗнекине е тата палӑртнӑ йӗркепе ҫирӗплетнӗ ӗҫ кӗнекин копийӗ е ӗҫ-хӗле ҫирӗплетекен ытти документсем е тата палӑртнӑ йӗркепе ҫирӗплетнӗ вӗсен копийӗсем;
психоневрологи тата наркологи диспансерӗсенчен илнӗ справкӑсем;
Федерацин "Персоналлӑ даннӑйсем ҫинчен" 2006 ҫулхи утӑ уйӑхӗн 
27-мӗшӗнчи 152-ФЗ №-лӗ саккунӗпе килӗшӳллӗн персоналлӑ даннӑйӗсене тишкерсе тухнипе килӗшни ҫинчен ҫырса пӗлтерни.";
б) 3-мӗш пунктра "массӑллӑ информаци хатӗрӗсенче пӗлтерӳ пичетленсе тухнӑ кун хыҫҫӑн" сӑмахсене "пӗлтерӳре кӑтартнӑ кунран пуҫласа" сӑмахсемпе улӑштарас;
6) 6 статьяра:
а) 4-мӗш пунктра "массӑллӑ информаци хатӗрӗсенче пичетлет" сӑмахсене "Республика" республика хаҫатӗнче пичетлет е Патшалӑх Канашӗн официаллӑ сайтӗнче вырнаҫтарать" сӑмахсемпе улӑштарас;
ӑ) 7-мӗш пунктра "Чӑваш Республикин Адвокат палати ҫумӗнчи" сӑмахсене кӑларса пӑрахас;
7) 7 статьяра:
а) 1-мӗш пунктра "Чӑваш Республикин Адвокат палати ҫумӗнчи" сӑмахсене кӑларса пӑрахас, "тата унӑн полномочийӗсен срокӗ тухнипе вӗҫленеҫҫӗ" сӑмахсем хушса хурас;
ӑ) 2-мӗш пунктӑн улттӑмӗш абзацне ҫакӑн пек ҫырса хурас:
"Патшалӑх Канашӗн представителӗ квалификаци комиссийӗн членӗн тивӗҫӗсене витӗмлӗ сӑлтавсемсӗр пӗр вӗҫӗм тӑватӑ уйӑх хушши пурнӑҫласа пыман чухне унӑн полномочийӗсене ҫавӑн пекех срокчен чарса лартма пултараҫҫӗ.";
б) 6-мӗш пунктра:
"Чӑваш Республикин Адвокат палати ҫумӗнчи" сӑмахсене кӑларса пӑрахас;
ҫакӑн пек ҫырса абзац хушса хурас:
[bookmark: _GoBack]"Патшалӑх Канашӗн квалификаци комиссийӗнчи представителӗн (ӑна Патшалӑх Канашӗн полномочийӗсем срокчен вӗҫленнӗ представителӗ вырӑнне суйланӑ) полномочийӗсен срокӗ квалификаци комиссийӗ (Патшалӑх Канашӗн представительне ун йышне суйланӑ пулнӑ) хӑйӗн полномочийӗсене вӗҫленипе пӗр вӑхӑтра вӗҫленет.". 

2 статья
1. Ҫак Саккун, ҫак Саккунӑн 1 статйин 5-мӗш пункчӗн "ӑ" ҫум пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 5-мӗш пункчӗн "ӑ" ҫум пункчӗ 2021 ҫулхи нарӑс уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

